CELEX: 62007CA0524
Language: el
Date: 2008-12-11 00:00:00
Title: Υπόθεση C-524/07: Απόφαση του Δικαστηρίου (τρίτο τμήμα) της 11ης Δεκεμβρίου 2008 — Επιτροπή των Ευρωπαϊκών Κοινοτήτων κατά Δημοκρατία της Αυστρίας (Παράβαση κράτους μέλους — Άρθρα 28 ΕΚ και 30 ΕΚ — Ταξινόμηση παλαιών μεταχειρισμένων οχημάτων, τα οποία ήταν ταξινομημένα σε άλλα κράτη μέλη — Τήρηση ορισμένων τεχνικών προδιαγραφών ως προς τα καυσαέρια και τον θόρυβο — Δημόσια υγεία — Προστασία του περιβάλλοντος)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/9
            
         Απόφαση του Δικαστηρίου (τρίτο τμήμα) της 11ης Δεκεμβρίου 2008 — Επιτροπή των Ευρωπαϊκών Κοινοτήτων κατά Δημοκρατία της Αυστρίας
   (Υπόθεση C-524/07) (1)
   
   (Παράβαση κράτους μέλους - Άρθρα 28 ΕΚ και 30 ΕΚ - Ταξινόμηση παλαιών μεταχειρισμένων οχημάτων, τα οποία ήταν ταξινομημένα σε άλλα κράτη μέλη - Τήρηση ορισμένων τεχνικών προδιαγραφών ως προς τα καυσαέρια και τον θόρυβο - Δημόσια υγεία - Προστασία του περιβάλλοντος)
   (2009/C 32/15)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: B. Schima)
   
      Καθής: Δημοκρατία της Αυστρίας (εκπρόσωποι: E. Riedl και G. Eberhard)
   Αντικείμενο
   Παράβαση κράτους μέλους — Παράβαση των άρθρων 28 ΕΚ και 30 ΕΚ — Εθνική ρύθμιση που εξαρτά την ταξινόμηση των εισαγόμενων μεταχειρισμένων οχημάτων, τα οποία ήταν προηγουμένως ταξινομημένα σε άλλο κράτος μέλος, από το αν τα οχήματα πληρούν ορισμένες τεχνικές προδιαγραφές, οι οποίες όμως δεν ισχύουν σε περίπτωση νέας ταξινομήσεως μεταχειρισμένων οχημάτων ήδη ταξινομηθέντων στην ημεδαπή που έχουν τα ίδια κατασκευαστικά χαρακτηριστικά
   Διατακτικό
   Το Δικαστήριο αποφασίζει:
   
               1)
            
            
               Η Δημοκρατία της Αυστρίας, επιβάλλοντας υποχρέωση περί του ότι, προκειμένου να ταξινομηθούν για πρώτη φορά στην Αυστρία, τα ταξινομηθέντα σε άλλα κράτη μέλη οχήματα τα οποία, λόγω παλαιότητας, δεν αποτέλεσαν αντικείμενο κοινοτικής εγκρίσεως τύπου, πρέπει να πληρούν αυστηρότερες τεχνικές προδιαγραφές ως προς τις εκπομπές καυσαερίων και τον θόρυβο από εκείνες που έπρεπε να ικανοποιούν αρχικώς, και ιδίως, των καθορισμένων σύμφωνα με τις οδηγίες 93/59/ΕΟΚ του Συμβουλίου, της 28ης Ιουνίου 1993, για την τροποποίηση της οδηγίας 70/220/ΕΟΚ, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα, και 92/97/ΕΟΚ του Συμβουλίου, της 10ης Νοεμβρίου 1992, για την τροποποίηση της οδηγίας 70/157/ΕΟΚ, περί προσεγγίσεως των νομοθεσιών των κρατών μελών που αναφέρονται στο αποδεκτό ηχητικό επίπεδο και στη διάταξη εξατμίσεως των οχημάτων με κινητήρα, μολονότι η υποχρέωση αυτή δεν ισχύει σε περίπτωση νέας ταξινομήσεως των οχημάτων που έχουν ήδη ταξινομηθεί στο κράτος μέλος αυτό, έχουν τα ίδια κατασκευαστικά χαρακτηριστικά και για τα οποία έχει χορηγηθεί άδεια κυκλοφορίας στην Αυστρία, παρέβη τις υποχρεώσεις που υπέχει από το άρθρο 28 ΕΚ.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
      (1)  ΕΕ C 37 της 9.2.2008.